cyanic-selkie/wikianc huggingface dataset:
Jefims Ruhliss
Šaha kompozīcija
Savu pirmo šaha uzdevumu publicējis 1937. gadā 12 gadu vecumā. No tā laika kopumā publicēti apmēram 170 viņa uzdevumi, galvenokārt divvilči. No tiem 125 ieguvuši atzinības, tai skaitā 60 godalgas (30 — pirmās). Viņš bijis desmit PSRS čempionātu (1947—1984) dalībnieks, 1. čempionātā 1947. gadā izcīnījis sudraba medaļu divvilčos. 1956. gadā kļuvis par starptautisko tiesnesi šaha kompozīcijā, 1961. gadā viņam piešķirts PSRS Sporta meistara tituls, bet 1990. gadā — FIDE meistara tituls šaha kompozīcijā. Viņš ir divvilču tēmas, kas nes viņa vārdu, autors (Ruhlisa tēma).
Piemērs
Uzdevuma risinājums:
Tramvaju satiksme Vīnē
Vīnes tramvajs ir viena no svarīgākajām transporta sistēmām Vīnē, Austrijā. To uztur Wiener Linien un tā tika atvērta 1865. gadā.
Kopējais sistēmas garums ir 432,3 km un tramvaji apstājas 1071 pieturā.
Antoņina Masiļūne
Antoņina Masiļūne (saukta arī par Ņinu; dzimusi Zadvinska, mirusi ) bija latviešu pavāre un pavārgrāmatu autore. 2017. gadā apbalvota ar ceturtās šķiras Triju Zvaigžņu ordeni.
Biogrāfija
Antoņina Masiļūne dzimusi sabiedriskā un politiskā darbinieka Pētera Zadvinska un viņa sievas Sholastikas ģimenē. Augusi kopā ar trim brāļiem. Mācījusies Jaunaglonas sieviešu ģimnāzijā, kā arī studējusi filoloģiju Latvijas Valsts universitātē. Strādājusi Fizkultūras institūtā par arhīvāri, kā arī bijusi Radiorūpnīcas saimniecības daļas vadītāja un strādājusi Latvijas Televīzijas un radioraidījumu komitejā.
Ar kulināriju profesionāli sākusi nodarboties 1957. gadā. Strādājusi vairākos Rīgas un Jūrmalas restorānos par pavāri. 1959. gadā viņa sāka vadīt kulinārijas kursus. 1982. gadā tika izdota pirmā Masiļūnes sastādītā pavārgrāmata "Ikdienai un svētku galdam", kas tika izdota 200 000 eksemplāru lielā tirāžā. Daudzu citu pavārgrāmatu autore un līdzautore. 1992. gadā viņas sastādītā pavārgrāmata "Povōru grōmota" ir pirmā un pagaidām vienīgā pavārgrāmata latgaliešu valodā.
320153 Eglītis
320153 Eglītis ir neliels asteroīdu joslas asteroīds, kuru 2007. gadā Molētu observatorijā atklāja Viļņas Universitātes Teorētiskās Fizikas un Astronomijas institūta darbinieks Kazimirs Černis.
asteroīdam piešķirts Latvijas Universitātes Astronomijas institūta direktora un Baldones observatorijas vadītāja Ilgmāra Eglīša vārds.
Persijas kampaņa
Persijas kampaņa bija Osmaņu, Krievijas un Britu impēriju karadarbība Pirmā pasaules kara ietvaros, kas, ignorējot Persijas neitralitāti, noritēja galvenokārt irāņu Azerbaidžānā, Persijas centrā un Mezopotāmijas pierobežā. Karadarbība Persijā notika Kaukāza operācijas un Mezopotāmijas operācijas ietvaros no 1914. gada decembra līdz Mudrosas pamiera noslēgšanai 1918. gada 30. oktobrī.
Tumšā matērija
Tumšā matērija astronomijā un kosmoloģijā ir apzīmējums matērijai, kas neizstaro nekādu elektromagnētisko starojumu un to nevar novērot tieši ar optiskām vai radio metodēm. Netieši par tās eksistenci liecina gravitācijas efekti. Tiek lēsts, ka tumšā matērija sastāda 83% no visas matērijas Visumā.
Tumšā matērija varētu būt barionu vai nebarionu matērija. Nelielas daļa tumšās matērijas varētu būt parastā matērija, kas kaut kādu apstākļu dēļ neizstaro vai ļoti maz izstaro elektromagnētisko starojumu. Lielākā daļa slēptās masas, domājams, tomēr nav veidota no atomiem un nemijiedarbojas ar parasto matēriju ar elektromagnētisko spēku palīdzību. Nebarionu matērija varētu būt neitrīno, kā arī tādas hipotētiskas daļiņas kā aksioni vai supersimetriskās daļiņas.
Lepnums un aizspriedumi
Romāna darbība notiek 19. gadsimta sākumā Anglijā. Stāsts ir par Benetu piecām neprecētajām meitām un tikko kaimiņu māju nopirkušo bagāto vecpuisi Binglija kungu un viņa draugu Dārsija kungu.
"Lepnums un aizspriedumi" ir kļuvis par vienu no populārākajiem angļu literatūras romāniem, vairākas reizes romāns ticis ekranizēts. 2003. gadā BBC to ierindoja 10. vietā The Big Read aptaujā.
Tumšā matērija
Nebarionu matērija tiek klasificēta atkarībā no to veidojošo daļiņu masas un (vai) to tipiskajiem ātrumiem (masīvākās daļiņas kustas lēnāk). Ir trīs nebarionu matērijas hipotēzes: karstā tumšā matērija, siltā tumšā matērija un aukstā tumšā matērija, kā arī vairākas to kombinācijas. Visvairāk diskutētā ir aukstā tumšā matērija, kuras pamatā par visiespējamāko uzskata neitralīno. Karstā tumšā matērija varētu sastāvēt no masīviem neitrīno.
Eksistē arī teorijas, kas galaktiku kustību anomālijas izskaidro bez slēptas masas nepieciešamības.
Izpētes vēsture
Slēptas, nenovērojamas matērijas esamību postulēja Frics Cvikijs 1934. gadā, novērojumos atklājot galaktiku kopā esošu galaktiku relatīvo ātrumu neatbilstību ar teorētiski aprēķināto. Vēlāki cita veida novērojumi apstiprināja tumšās matērijas esamību: galaktiku rotācijas ātrumi, gravitācijas lēcu efekti objektiem, kas atrodas galaktiku kopu aizmugurē, karstas gāzes sadalījums galaktikās un galaktiku kopās.
Eduards Mēklers
Eduards Mēklers (dzimis, miris ) bija latviešu literatūrzinātnieks, rakstnieks un skolotājs.
Tumšā matērija
Izpētes vēsture
Deviņdesmitajos gados amerikāņu un austrāliešu zinātnieki pētīja zvaigznes, ko sauc par 1a tipa pārnovām. Šī veida pārnovu veido baltā pundurzvaigzne, kas uzsūc sevī blakus esošo zvaigzņu vielu. Brīdī, kad punduris sasniedz noteiktu lielumu, tas eksplodē, atbrīvojot datus pār pārnovas starojumu, astronomi var aprēķināt ne vien attālums līdz zvaigznei, bet arī tās kustības ātrumu un laiku, kad sākusi izstaroties gaisma. Pārnovas ir ļāvušas zinātniekiem izsekot Visuma izplešanās ātrumam daudzos dažādos laikos kopš Lielā Sprādziena brīža. Astronomi bija pārliecināti, ka visā Visumā pastāvēšanas laikā tā izplešanās ātruma būtu pastāvīgi jāsamazinās, jo gravitācijas spēkam būtu jāvelk viss kopā. Tāpēc iestājies liels šoks, kad izrādījās, ka Visuma izplešanās ātrums samazinājies pirmos 7 miljardu gadu pēc Lielā sprādziena, bet pēc tam sācis palielināties un turpina to darīt pašlaik. Tas bija pretrunā ar trīs gadsimta ceturkšņus valdījušo mācību, un būtu ticami, ja visu matēriju bīdītu nezināms dabas spēks, ko mūsdienās pazīst kā tumšo matēriju.
Eduards Mēklers
Dzīvesgājums
Dzimis lauksaimnieku ģimenē, agri zaudēja tēvu. Kad māte otrreiz apprecējās, ģimene pārcēlās uz dzīvi Rīgā, kur Eduards mācījās vairākās skolās un ģimnāzijās.
Tā paša gada rudenī atgriezās Latvijā, kur sāka strādāt Dubultu Bērziņa un Šmitchena ģimnāzijā par krievu literatūras virsskolotāju; paralēli darbam nodarbojās ar rakstniecību. Sākoties Pirmajam pasaules karam, devās bēgļu gaitās uz Ņižņijnovgorodas guberņu, kur 1915./1916. mācību gadā strādāja par skolotāju Bogorodskas ciema reālskolā. 1916. gadā atgriezās Rīgā, strādāja par krievu valodas un literatūras skolotāju 2. Rīgas pilsētas vidusskolā.
1920. gados apguva itāļu valodu un literatūru. Rakstīja recenzijas par Danti Aligjēri un viņa darbu tulkojumiem latviešu valodā, par Sofokla un Aishila darbiem, kā arī par Viktora Eglīša, Kārļa Jēkabsona un Kārļa Krūzas daiļradi. No 1924. līdz 1926. gadam strādāja Latvijas Universitātē par krievu literatūras lektoru.
Par Mēklera dzīvi pēc Otrā Pasaules kara ir zināms maz. No 1945. līdz 1951. gadam viņš pasniedza latīņu valodu Cēsu medicīnas skolā. 1950. gados strādāja Ventspils mūzikas vidusskolā.
Miris 1973. gada 7. maijā Cēsīs.
Daiļrade
Rakstīja dzeju, lugas, īsprozu un reliģiski filozofisku pārdomu darbus. Viņa pirmais darbs – drāma "Haosa derība" tika publicēts 1909. gadā. Vēlāk izdeva fantāziju "Meteors" (1910), dzejoļu krājumus "Svētnīcā" (1912) un "Pērles", kā arī tēlojumu krājumu "Dzīvība" (1912). Izdeva pārdomu darbus "Domas par reliģiju un svētnīcu" (1920) un "Reliģija un māksla. Ētikas problēma" (1931) un "Mūžības gaismā" (1939).
1935. gadā Meklērs izdeva grāmatu par Aleksandru Puškinu, pie kuras strādāja ap 20 gadiem. Tika apbalvots ar Triju Zvaigžņu ordeni.
Zīmeļovka
Zīmeļovka ir ciems Kantinieku pagastā, Rēzeknes novadā. Atrodas 229 km attālumā no Rīgas.
1996.—1997. gada UEFA Čempionu līgas sezona
Par UEFA Čempionu līgas uzvarētājiem pirmo reizi kļuva Vācijas klubs Borussia Dortmund, kas finālā uzvarēja Itālijas klubu Juventus ar rezultātu 3–1.
Pateicoties "Bosmana lēmumam", no šīs sezonas tika atcelti ārzemju spēlētāju ierobežojumi.
Grupu turnīrs
Atlético Madrid, Auxerre, Fenerbahçe, Rapid Wien un Widzew Łódź debitēja UEFA Čempionu līgas grupu turnīrā.
Daugava pie Kaibalas
Daugava pie Kaibalas ir dabas liegums Daugavas lejteces posmā. Izvietojies Ķeguma ūdenskrātuves 7 km posmā starp Kaibalu un Dzelmēm, administratīvi ietilpst Ogres novada Birzgales pagastā, Jumpravas un Lielvārdes pagastos. Liegums izveidots 2004. gadā kā putniem nozīmīgā vieta. Daugavā šai posmā ir vairākas salas un sekli niedrāji, kas izveidojušies pēc ūdenskrātuves uzstādīšanas. Pavasaros un rudeņos ir nozīmīga migrējošo ūdensputnu atpūtas un barošanās vieta. Pavasara migrācijas laikā upē vienlaicīgi var novērot pat 3000 ūdensputnu, tai skaitā mazos gulbjus, sējas un baltpieres zosis, dažādas pīļu sugas. Zemajās, mitrajās pļavās upes krastos ligzdo bridējputni un griezes.
San Lorenzo de Almagro
San Lorenzo de Almagro ir futbola klubs Argentīnas Primera División.
Ārējās saites
http://www.sanlorenzo.com.ar/
Sigvards Kuks
Sigvards Kuks (et; dzimis Tallinā) ir Igaunijas riteņbraucējs. Pārstāvēja Igauniju 2004. gada olimpiskajās spēles, kur kalnu riteņbraukšanā ieņēma 41. vietu.
Dažādās disciplīnās izcīnījis 13 Igaunijas čempiona titulus riteņbraukšanā.
Allegrē
Allegrē (fr) bija franču vingrotājs, startējis 1900. gada vasaras olimpiskajās spēlēs.
Viņš 1900. gada vasaras olimpiskajās spēlēs Parīzē startēja vingrošanas individuālajā daudzcīņā. Šajā disciplīnā viņš ieguva 257 punktus, izcīnot 26. vietu.
Ģederta Eliasa Jelgavas Vēstures un mākslas muzejs
Ģederta Eliasa Jelgavas Vēstures un mākslas muzejs ir Jelgavas vēstures un mākslas muzejs Jelgavā. Muzeja filiāle ir Ādolfa Alunāna memoriālais muzejs Filozofu ielā 3 Jelgavā.
Vēsture
Par muzeja priekšteci uzskata Kurzemes literatūras un mākslas biedrības 1818. gadā dibināto Kurzemes Provinces muzeju. Pēc vācbaltiešu izceļošanas 1940. gada 29. maijā Kurzemes Provinces muzeju likvidēja un Latvijas Republikas Sabiedrisko lietu ministrija izdeva Rīkojumu par Kurzemes provinces muzeja kolekcijas nodošanu Valsts Vēsturiskā muzeja īpašumā.
Gina Viegliņa-Valliete
Gina Viegliņa-Valliete (dzimusi Gaļina Viegliņa, mirusi ) bija latviešu skolotāja, literāte, publiciste un novadpētniece.
Ģederta Eliasa Jelgavas Vēstures un mākslas muzejs
Vēsture
Pēc Otrā pasaules kara beigām plānoja atjaunot Jelgavas pilsētas muzeja un bibliotēkas ēku Uzvaras un Dzirnavu ielas stūrī, tomēr 1952. gada decembrī Jelgavas Vēstures un mākslas muzejs tika izvietots atjaunotajā Jelgavas akadēmiskās ģimnāzijas ēkā. Jelgavas muzejam nodeva uz Vāciju izvestās un vēlāk atgūtās Kurzemes provinces muzeja ap 6500 vienību lielo arheoloģisko priekšmetu kolekcijas daļu.
Gina Viegliņa-Valliete
Dzīvesgājums
G. Viegliņa augusi bērnunamā Kalkūnē, pēc tam Rīgas 3. bērnunamā un audžuģimenē. Darba gaitās strādājusi rūpnīcā VEF, bet vēlāk kopā ar dēlu pārcēlusies no Rīgas uz Valli, kur viņa bija vēstures skolotāja (līdztekus darbam VEF neklātienē pabeigusi vēstures studijas Latvijas Valsts Universitātē), ilgus gadus nostrādājot Valles vidusskolā.
Ģederta Eliasa Jelgavas Vēstures un mākslas muzejs
Piemiņas plāksnes
Pie muzeja ārsienas piestiprinātas vairākas plāksnes, kas vēstī par to, ka šī ir bijusi pirmā augstskola Latvijā, ka te nodibināta Kurzemes Literatūras un mākslas biedrība, ka te mācījušies Jānis Čakste, Alberts Kviesis un Antans Smetona. 1919. gada 11. novembrī pie muzeja atklāja piemiņas plāksni sešpadsmit Jelgavas ģimnāzijas audzēkņiem, kas kļuva par Lāčplēša Kara ordeņa kavalieriem.
272. Daugavgrīvas policijas bataljons
272. Daugavgrīvas policijas bataljons bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar iekļaušanu Latviešu leģionā 1943. gada februārī.
1896. gada vasaras olimpisko spēļu medaļnieku uzskaitījums
Šajā uzskaitījumā apkopoti 1896. gada olimpisko spēļu medaļnieki. Tās bija I vasaras olimpiskās spēles un norisinājās Grieķijas Karalistes galvaspilsētā Atēnās no 1896. gada 6. aprīļa līdz 15. aprīlim.
272. Daugavgrīvas policijas bataljons
Izveidošana
272. Daugavgrīvas bataljonu saformēja pulkvežleitnants Kārlis Mangulis 1942. gada 1. jūlijā Bolderājā no Rīgas apkaimes brīvprātīgajiem, vadību 22. jūlijā pārņēma pulkvežleitnants Juris Taube. Formēšanas laikā bataljonā bija 6 virsnieki, 19 instruktori un 317 kareivji bez iepriekšējas dienesta pieredzes, bataljona vadība bija šāda:
1896. gada vasaras olimpisko spēļu medaļnieku uzskaitījums
1896. gada vasaras olimpiskajās spēlēs startēja 14 valstis ar 241 sportistu, visi vīrieši. Šajās olimpiskajās spēlēs medaļas varēja izcīnīt 9 sporta veidos, 10 disciplīnās, 43 dažādās sacensībās. Tā kā olimpiskajās spēlēs bija ļauts piedalīties tikai vīriešiem, tas visi medaļnieki ir tikai vīrieši.
272. Daugavgrīvas policijas bataljons
Izveidošana
Bataljona komandieris — pulkvežleitnants Juris Taube
1896. gada vasaras olimpisko spēļu medaļnieku uzskaitījums
Visvairāk medaļu 1896. gada olimpiskajās spēlēs izcīnīja Grieķijas sportisti — 46 medaļas —, bet ASV sportisti izcīnīja visvairāk zelta medaļas — 11 medaļas. Olimpisko spēļu veiksmīgākais sportists bija vācietis Kārlis Šūmanis, kurš kopā izcīnīja 4 zelta medaļas, kā arī vācietis Hermanis Veingertners kopā izcīnīja 6 medaļas, no tām 3 zelta, 2 sudraba un 1 bronzas medaļu. ASV trīssoļlēcējs Džeimss Konolijs ir pirmais atjaunoto olimpisko spēļu čempions.
274. latviešu kārtības dienesta bataljons
274. latviešu kārtības dienesta bataljons bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar izformēšanu 1944. gada septembrī.
1896. gada vasaras olimpisko spēļu medaļnieku uzskaitījums
Starptautiskā Olimpiskā komiteja ar atpakaļejošu datumu piešķīra zelta, sudraba un bronzas medaļas, jo 1896. gada olimpiskajās spēlēs atbalvoja sportistus, kuri ieņēma pirmo un otro vietu. Pirmās vietas ieguvējam tika pasniegta sudraba medaļa, olīvu zaru un diplomu. Otrās vietas ieguvējam tika pasniegta vara medaļa un lauru zars.
272. Daugavgrīvas policijas bataljons
Dienesta gaitas
Apmācības pilnībā nenobeidzot, taču saņēmis vienotus formās tēpus, melnus ar pelēkiem atlokiem, kā arī apšaubāmi bruņots (bruņojumā bija krievu un kanādiešu šautenes) bataljons jau 25. jūlijā saņēma pavēli 26. jūlija vakarā, kopā ar 22. Daugavas bataljonu, doties uz Varšavu, tur bataljons nonāca 31. jūlijā. Varšavā bataljonu novietoja Prāgas priekšpilsētā, Otvocka ielā 1. Ar 1. augustu 272. bataljons uzsāka Varšavas geto ārējā perimetra apsardzi trīs rotu sastāvā, piedaloties arī vienai no 22. Daugavas bataljona rotām, pienākumos ietilpa nepieļaut iekļūšanu vai izkļūšanu no geto teritorijas, kā arī sazināšanos caur žogu. Sardzes pienākumu izpildē fiksēti vairāki reglamenta pārkāpumi, tostarp atrašanās postenī reibumā, brāļošanās ar poļu civiliedzīvotājiem, kā arī pavēļu nepildīšanu. 23. septembrī SS un policijas tiesa sodīja ar nāvi trīs latviešu karavīrus par sargkareivja uzpirkšanu, novietojuma pašrocīgu pamešanu, kā arī reibumā veiktu vietējo māju izlaupīšanu aviācijas uzlidojuma aizsegā. Bataljona kareivis Paulis Sprincis aprakstījis dienestu Varšavas geto apsardzē:
274. latviešu kārtības dienesta bataljons
Izveidošana
274. latviešu kārtības dienesta bataljonu izveidoja 1942. gada 1. oktobrī Varšavā no 272. Daugavgrīvas bataljona 1. rotas, par komandieri ieceļot virsleitnantu Ādolfu Brunneru. 16. oktobrī bataljons devās uz Babruisku 2 virsnieku, 14 instruktoru un 186 kareivju sastāvā.
Andrē de Romilī
Mišels Luijs Andrē Vormss de Romilī (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
1896. gada vasaras olimpisko spēļu medaļnieku uzskaitījums
30px Teniss
• — Dubultspēļu sacensībās varēja startēt komandas, kuras veido dažādu valstu pārstāvji. Līdz ar to visas komandas tiek uzskatītas kā Jauktās komandas (ZZX).
274. latviešu kārtības dienesta bataljons
Dienesta gaitas
Bobrujskā bataljonu novietoja meža nometnē ap 3 km no pilsētas, kur to apbruņoja ar vācu ieročiem un 1. decembrī uzsāka intensīvas apmācības. 1943. gada 10. februārī bataljonu formāli ieskaitīja Latviešu leģionā, taču faktiski tas palika pakļauts nometnes komandantam Martinam kā 1. latviešu sardzes rota. Sākot ar 23. martu bataljonu iesaistīja partizānu apkarošanā Bobrujskas apkārtnē, šajos pienākumos bataljons pavadīja laiku līdz 1943. gada oktobrim. 23. oktobrī bataljonu piedalīja 2. SS jēgeru pulkam. Tā sastāvā bataljons 19. novembrī nonāca frontē Polockas sektorā, kur atvaires kaujās vairāki bataljona vīri izpelnījās apbalvošanu ar Dzelzs krustu. 1944. gada janvārī bataljonu, kas bija kopumā zaudējis 3 kritušos un 40 ievainotos, pārcēla uz atbalsta punktu pie Stradānu ezera. 5. februārī izlūkgājienā smagi ievainota tā komandieri kapteini Brunneru un viņa vietā stājās leitnants Līcis. 8. martā bataljons ieradās Rīgā, kur pildīja sardžu pienākumus. 1. jūlijā bataljonā bija 2 virsnieki, 20 instruktori un 210 kareivji, taču 30. jūlijā vairs tikai 2 virsnieki, 11 instruktori un 97 kareivji.
Rīgā bataljons atradās Rīgas ziemeļrietumu kaujas grupas B daļā, ar štābu Šampētera ielā 135 un atbildības rajonu no Kalnciema ielas līdz Šindlera alus darītava. Bataljons tika izformēts 1944. gada septembrī.
Puatjē
Senās Romas laikā pilsētas nosaukums bija Limonum. 1356. gadā Simtgadu kara laikā pie pilsētas notika vēturiskā Puatjē kauja, kurā Anglijas Karaliste izcīnīja nozīmīgu uzvaru pār Francijas Karalisti.
Čeveri (Dekšāres pagasts)
Čeveri ir ciems Rēzeknes novada Dekšāres pagastā. Izvietojies pagasta ziemeļu daļā 9,3 km no pagasta centra Dekšārēm, 38,5 km no novada centra Rēzeknes un 208,2 km no Rīgas.
Apdzīvotā vieta izvietojusies pie autoceļa V592 (Varakļāni–Nagļi–Žogoti).
Andrē de Romilī
Marī 1900. gada Parīzes olimpiskajās spēlēs startēja paukošanā ar špagu. Šajā disciplīnā viņš startēja tikai pirmās kārtas posmā.
272. Daugavgrīvas policijas bataljons
Dienesta gaitas
[..] kad ierados Varšavā, mana bataljona komandieris bija pulkvedis-leitnants Taube un pēc tam rotas komandieris kapteinis Brunners (tanī laikā virsleitnants) [..] Tajā pašā laikā Varšavā vēl bija 22. bataljons. Šis bataljons skaitījās "vecie", valkāja zaļās Latvijas armijas formas. (Mums (272. bataljonam) bija melnas, ar pelēkiem atlokiem.) [..] Varšavā abi bataljoni (272. un 22. - pieņemu, ka tas tā bija) nesa sardžu dienestu, apsargāja zināmas tautas iežogoto rajonu un pavadīja kā sargi šos transportus. Transporta apsargi vairāk bija no "vecajiem", zinu tikai vienu gadījumu, kad kā transporta pavadonis bija viens no mūsu bataljona virsniekiem. "Jaunos" sargāja no "samaitāšanas". Sakarā ar šo dienestu karavīriem bija ļoti daudz naudas un notika smaga dzeršana un uzdzīve, sevišķi pie "vecajiem". Cik tālu lietas bija aizgājušas, varat spriest no tā, ka četriem no "vecajiem" piesprieda nāves sodu par laupīšanu uzlidojuma laikā. Sodu piesprieda vācu kara tiesa, bet jāizpilda [bija] pašiem latviešiem, nošaujot [tos] ierindas priekšā. ledzīvotāju noskaņojums bija ļoti naidīgs, sevišķi pēc tam, kad ielencām un turējām aplenkumā kādu tirgus rajonu, kamēr vācieši kontrolēja "melntirdzniecību". No otras puses, paši to nezinādami, ieguvām poļu simpātijas. Kādreiz soļodami dziedājām "Balta roze manā dārzā zied" un brīnījāmies, kāpēc poļi apstājas, pat apgriežas un nāk mums līdzi, kad beidzam dziedāt - aplaudē. Noskaidrojām, ka tā ir poļu nacionālā dziesma. Vācieši mums aizliedza to turpmāk dziedāt.
1942. gada 1. oktobrī no bataljona atdalīja 1. rotu un to pārdēvēja par 274. latviešu kārtības dienesta bataljonu, pēc šīs pārformēšanas bataljonā palika vien 3 virsnieki, 11 instruktori un 170 kareivji. 23. oktobrī bataljona atlikušie vīri kapteiņa Pētera Ziediņa vadībā ieradās Dņepropetrovskā, kur piedalījās tuvējās apkaimes partizānu apkarošanā, kā arī pildīja sardzes pienākumus. 1943. gada februārī bataljonu iekļāva Latviešu leģionā.
Mārvins Hics
Mārvins Hics (de, dzimis ) ir Šveices futbolists, spēlē vārtsarga pozīcijā, Šveices futbola izlases dalībnieks. Kopš 2022. gada Hics pārstāv Šveices Superlīgas komandu Basel.
Iepriekš Hics ir pārstāvējis Šveices komandas St. Gallen, Yverdon-Sport un Winterthur, kā arī Vācijas komandas VfL Wolfsburg un FC Augsburg.
Šveices futbola izlasi pārstāvējis 2016. gada Eiropas čempionātā.
Sasniegumi
Borussia Dortmund
Jans Lukaševičs
Jans Lukaševičs jeb Johanns Lukašēvičs (dzimis 1699. gadā, miris 1779. gadā) bija Jēzus biedrības misionārs Varakļānos un Preiļos. Viņš ir autors Evangelium toto anno, pirmajai līdz mūsdienām saglabātajai grāmatai latviešu valodas augšzemnieku dialektā jeb latgaliešu rakstu valodā.
Džeksonvilas "Jaguars"
Džeksonvilas "Jaguars" (en) ir profesionāls amerikāņu futbola klubs, kas ir bāzēts Džeksonvilā, Floridas štatā, ASV. Tas ir dibināts 1993. gadā. "Jaguars" spēlē Nacionālās futbola līgas (NFL) Amerikas futbola konferences Dienvidu divīzijā. Klubs ne reizi nav ieguvis Superkausu. "Jaguars" ir viens no četriem NFL klubiem, kas nekad nav piedalījies Superkausa izcīņā.
Baltkāta apšubeka
Baltkāta apšubeka (Leccinum albostipitatum, arī Leccinum leucopodium) ir Latvijā ne visai bieža beku dzimtas sēne, kuras augļķermeņi ir ēdami. Pēdējā laikā šī suga bieži tiek nošķirta no parastās apšubekas (Leccinum aurantiacum), kura atšķiras ar tumšām zvīņām uz kātiņa.
Augšanas apstākļi
Mikorizas sēne. Aug no vasarā un rudenī parasti zem apsēm vai lazdām, mežos, ceļmalās un mežmalās
Barības vērtība
Ēdams bez iepriekšējas novārīšanas. Gatavojot mīkstums kļūst melnpelēks.
Līdzīgās sugas
Neskaitot jau pieminēto parasto apšubeku, līdzīga zem priedēm augošajam sila lācītim, zem ozoliem atrodamajam ozolu lācītim un bērzu un egļu audzēs augošajai dzeltenbrūnajai apšubekai. Atšķiras no tām ar baltu kātiņu un pavadošajiem kokiem, bet kļūdai identifikācijā nav kulināras nozīmes. Visas tās ir labas ēdamās sēnes.
Zīperi
Zīperi ir ciems Aulejas pagastā, Krāslavas novadā. Atrodas 282 km attālumā no Rīgas.
Uz ziemeļiem no ciema atrodas Lielais Gauslis.
Rojstons Drente
Rojstons Drente (nl; dzimis ) ir Nīderlandes futbolists, kurš spēlē pussarga pozīcijā. Kopš 2021. gada Drente pārstāv Spānijas klubu Racing Murcia. Drente ir aizvadījis vienu spēli Nīderlandes futbola izlasē.
Sasniegumi
Real Madrid
Jaunā muiža (Apes pagasts)
Jaunā muiža, arī Jaunāmuiža, ir ciems Smiltenes novada Apes pagastā. Atrodas pagasta rietumu daļā 4 km no pagasta centra Apes, 51,5 km no novada centra Smiltenes un 173 km no Rīgas.
Apdzīvotā vieta atrodas pie autoceļa A2.
Ekvatoriālās Gvinejas futbola izlase
Ekvatoriālās Gvinejas futbola izlase ir futbola komanda, kas pārstāv Ekvatoriālo Gvineju starptautiskās sacensībās. Tā ir bijusi viena no vājākajām Āfrikas komandām, tomēr pēc daudzu spāņu spēlētāju naturalizēšanas izlases rezultāti ir uzlabojušies. Pirmoreiz tā kvalificējās 2012. gada Āfrikas Nāciju kausam kā rīkotāji (rīkoja kopā ar Gabonu), kur sasniedza ceturtdaļfinālu. 2015. gadā vēlreiz bija Nāciju kausa mājnieki un izcīnīja 4. vietu.
Tūli Tomingasa
Tūli Tomingasa (et; dzimusi Tallinā) ir igauņu biatloniste.
Karjera
Ar biatlonu sāka nodarboties 2009. gadā, pirms tam trenējās distanču slēpošanā pie treneres Aitas Pēsukeses. 2013. gada februārī debitēja IBU kausā pieaugušajiem. Guvusi panākumus jauniešu un junioru sacensības. 2013. gada Eiropas Jaunatnes olimpiskajā festivālā Brašovā izcīnīja bronzas medaļu 10 kilometru individuālajā distancē un ieņēma 4. vietu 6 km sprintā. 2014. gada Eiropas čempionātā junioriem Nove Mesto izcīnīja zelta medaļu sprintā un bronzu jauktajā stafetē. Divreiz ieņēmusi 4. vietu Pasaules jauniešu čempionāta stafetē (2013. un 2014. gadā).
Pasaules kausa sacensībās debitēja Kontiolahti ar 81. vietu sprintā. Lencerheidē uzvarēja IBU kausa posmā junioriem sprintā. Pirmos punktus Pasaules kausa ieskaitē ieguva Rūpoldingā, sprintā ieņemot 31. vietu. 2019. gadā pirmo reizi piedalījās Pasaules čempionātā. Pēc 50. vietas sprintā iedzīšanā pakāpās līdz 28. vietai, bet 15 km individuālajā distancē ieņēma 25. vietu. Startēja arī 1+1 jauktajā stafetē (11. vieta) un sieviešu stafetē (12. vieta).
Piedalījās Pekinā, labāko rezultātu individuāli sasniedza sprintā ieņemot 33. vietu. Iedzīšanā finišēja 49. vietā, bet 15 km distancē ierindojās 43. vietā. Startēja arī jauktajā un sieviešu stafetē, ieņemot attiecīgi 16. un 15. vietu. 2023. gada Pasaules čempionātā Oberhofā 15 km individuālajā distancē izcīnīja sesto vietu. Pirmo reizi kvalificējās Pasaules čempionāta masu startam, kurā ieņēma 20. vietu.
Meridian-M № 9
Meridian-M № 9 (Меридиан-М № 9) jeb Meridian-M № 19L ir Krievijas sakaru sistēmas Meridian otrās paaudzes pirmais pavadonis. Tas augsti eliptiskā orbītā tika palaists 2020. gada februārī. Pavadonis nodrošina sakarus militāriem un civiliem lietotājiem.
Meridian-M № 9 tika palaists 08:24:54 UTC ar nesējraķeti Sojuz-2.1a / Fregat no Pļeseckas kosmodroma starta laukuma 43/4. Raķetes trešās pakāpes dzinējs izslēdzās dažas sekundes agrāk par plānoto. To izraisīja signāls par degvielas izbeigšanos. Nepareizo signālu bija radījusi programmatūras kļūda.
Rūgtlapes
Rūgtlapes ir augu ģints kurvjziežu dzimtā. Ģintī ir klasificētas vairāk nekā 500 sugas, kuru dabiskais izplatības areāls ir Austrumāzijas, Eiropas un Ziemeļamerikas mērenajos un arktiskajos reģionos, ar vislielāko sugu daudzveidību Himalajos un Austrumāzijā.
Latvijā ir sastopama viena suga — Igaunijas rūgtlape (Saussurea esthonica Baer ex Rupr. (syn. ''Saussurea alpina ssp. esthonica'')
Ravū
Ravū var būt:
Fernāns Ravū
Fernāns Ravū (fr; dzimis, miris ) bija franču vingrotājs, startējis 1900. gada vasaras olimpiskajās spēlēs.
Viņš 1900. gada vasaras olimpiskajās spēlēs Parīzē startēja vingrošanas individuālajā daudzcīņā. Šajā disciplīnā viņš ieguva 256 punktus, izcīnot 27. vietu.
Audra Pētersone
Audra Pētersone (dzimusi Rīgā) ir lietuviešu izcelsmes latviešu aktrise.
Biogrāfija
Mācījusies Rīgas 4. vidusskolā (tagad — Rīgas Angļu ģimnāzija). Absolvējusi Rīgas 1. pedagoģijas skolu bērnudārza audzinātājas specialitātē. 1996. gadā absolvējusi Latvijas Kultūras akadēmijas dramatiskā un leļļu teātra aktiera programmu un kļuvusi par Latvijas Leļļu teātra aktrisi.
Atveidojusi lomas filmās "Lidosta" un "Pieneņu lauks", kā arī seriālā "Svešā dzīve". Tāpat ieskaņojusi dažādas multfimas un reklāmas, vairākās reklāmās arī filmējusies. Vada arī dažādus bērnu pasākumus.
Zjabki
Zjabki ir ciems Kantinieku pagastā, Rēzeknes novadā. Atrodas 224 km attālumā no Rīgas.
Ciema apkārtnē atrodas Subinaites dižakmens.
Glimepirīds
Glimepirīds ir ilgstošas iedarbības hipoglikēmisks līdzeklis, ko lieto cukura diabēta ārstēšanā. Glimepirīds ir indicēts kā papildinājums diētai un fiziskai aktivitātei, lai pazeminātu glikozes līmeni asinīs pacientiem ar 2. tipa cukura diabētu, kam cukura līmeni nevar kontrolēt tikai ar diētu un fiziskiem vingrinājumiem. Pēc patenta beigām 2005. gadā ģenēriķus sāka sintezēt 140 kompānijas, pašlaik ir reģistrēti 295 zīmola nosaukumi.
Indikācijas
Glimepirīdu lieto, lai ārstētu 2.tipa cukura diabētu. Tas ir stāvoklis, kad traucēta insulīna izdale un ķermenis nevar izmantot glikozi normālā veidā, kā arī nevar kontrolēt cukura līmeni asinīs. Glimepirīds pazemina glikozes līmeni asinīs, veicinot aizkuņģa dziedzera bēta šūnu insulīna izdalīšanu. Šis medikaments palīdz pazemināt cukuru asinīs tikai tiem cilvēkiem, kuru ķermenis producē insulīnu dabīgā veidā. Tāpēc glimeperīdu nevar izmantot 1. tipa cukura diabēta ārstēšanā (slimība, kad insulīns netiek producēts dabīgā veidā, un nevar kontrolēt cukura līmeni asinīs).
Kontrindikācijas
Kontrindicēts :
Blakusparādības
Insulīna sekretoro šūnu stimulējošo preparātu lietošanā risks pastāv hipoglikēmijai, smagākos gadījumos arī hipoglikēmiskajai komai. Pasliktinātu nieru un aknu funkciju dēļ hipoglikēmijas risks ir lielāks senioru vidū. Bieža blakus parādība ir svara pieaugums, parasti 1—3 kg. Ne tik bieži sastopamas blakus parādības ir slikta dūša, vemšana, dzelte, neitrofilo leikocītu skaita samazināšanās, anēmija, sistēmiskas alerģiskas reakcijas, dermatoloģiskas reakcijas. Retos gadījumos novērojams plašs ādas apsārtums. Diskutabls ir jautājums par sulfonilurīnvielas grupas preparātu ietekmi uz kardiovaskulāro sistēmu. Taču glimepirīdam šāda iedarbība nepiemīt.
Farmakokinētika
Glimepirīds tiek uzņemts orāli un absorbēts pilnībā. Laiks, lai sasniegtu Cmax (tmax), 2. tipa diabēta pacientiem ir 2,4 līdz 3,75 stundas. Saistība ar plazmas proteīniem ir 99,4% un tā izkliedes tilpums ir 8,8 L. Medikamentu aknās metabolizē CYP2C9 enzīms, veidojot aktīvo M1 hidroksi-metabolītu un tālāk to dehidrogenējot par neaktīvo M2 metabolītu. 37 līdz 62% no sākotnējās glimepirīda devas tiek izvadīts ar urīnu kā M1 un M2 metabolīti un pārējais — ar fēcēm. Klīrenss oriģinālajam medikamentam ir 2,7 — 3,4 L/h un M1 metabolītam — 8,6 — 10,2 L/h.
Darbības mehānisms
Tāpat kā pārējie sulfonilurīnvielas grupas preparāti, glimepirīds ir insulīna sekrēcijas stimulators no aizkuņģa dziedzera beta šūnām. Tas ietekmē ATP jutīgos K receptorus, piesaistoties pie 65kD proteīna uz beta šūnu virsmas. Perifēri medikaments pēc insulīna receptoru iedarbības uz šūnu palielina glikozes transportu un GLUT-1 un GLUT-4 glikozes transportieru ekspresiju — lipoģenēzi un glikoģenēzi.
Mijiedarbības
Sulfonilurīnvielas grupas preparātiem, tai skaitā glimepirīdam, ir iespējamas mijiedarbības ar citiem medikamentiem. Sulfonilamīdi, fibrāti, salicilāti izkonkurē glimepirīda piesaisti proteīniem, palielinot brīvās vielas koncentrāciju un paaugstinot hipoglikēmijas risku. Hipoglikēmija var būt biežāk sastopama pacientiem, kas ar glimepirīdu vienlaicīgi lieto alkoholu, androgēnus, antikoagulantus, azola pretsēnīšu līdzekļus, hloramfenikolu, fenfluramīnu, flukonazolu, gemfibrozilu, histamīna H2 antagonistus, magnija sāļus, metildopu, monoamīnu oksidāzes inhibitorus, probenecīdu, sulfīnpirazonu, tricikliskos antidepresantus un urīnu paskābinošus līdzekļus. Savukārt citas zāļu vielas var traucēt glimepirīdam veikt glikozes līmeņa samazināšanu. Tās var paātrināt preparāta noārdīšanu aknās, izvadīšanu caur nierēm vai traucēt insulīna sekrēciju. Pie šādām zāļu vielām pieder beta adrenoblokatori, kalcija kanālu blokatori, holestiramīns, diazoksīds, estrogēni, hidanitoni, izoniazīds, nikotīnskābe, fenotiazīna atvasinājumi, rifampicīns, simpatomimētiķi, tiazīdu grupas diurētiskie līdzekļi un urīnu pasārmojoši līdzekļi.
Gordons Jangs
Gordons Jangs (en; dzimis ) ir skotu futbola treneris.
Biogrāfija
Gordons Jangs bijis treneris dažādām komandām Skotijā, bijis Anglijas Sheffield United jauniešu koordinators, kā arī Latvijas futbola izlases galvenā trenera Miksu Pātelainena asistents un FK Liepāja galvenais treneris. Lielākoties savas karjeras laikā Jangs bijis trenera asistents vai galvenā trenera vietas izpildītājs.
Būdams Liepājas komandas galvenais treneris, viņš sniedza interviju laikrakstam "Kurzemes Vārds", kurā saka, ka viņš neesot ārkārtēji stereotipisks par spēlēšanu ar tālām piespēlēm vai pārāk fizisku futbolu. Kā treneris viņš iedrošina spēlētājus darīt to, kas viņiem labi sanāk, iedrošina spēlētājus kontrolēt bumbu un grib, lai viņi spēlētu "uz priekšu" un atspoguļotu trenera personību.
FK Liepāja treneris Jangs bija laikā no 2018. gada septembra līdz 2019. gada aprīlim, 2018. gada sezonā viņa vadībā komanda uzvarēja sešās no deviņām spēlēm, vienreiz cīnījās neizšķirti un divos mačos zaudēja, turklāt šajās spēlēs liepājnieki ielaida tikai divus vārtus. 2019. gada sezonu komanda iesāka neveiksmīgi, liepājnieki Virslīgas pirmajās sešās spēlēs pamanījās zaudēt četras reizes. Šā gada aprīlī Jangs tika atstādināts no galvenā trenera amata.
Kopš 2019. gada 3. jūlija Jangs ir Skotijas FC Cove Rangers trenera asistents.
WWE
WWE, Inc. ir amerikāņu izklaides kompānija, kas pārsvarā darbojas profesionālā restlinga jomā. Pašlaik tā ir lielākā profesionālā restlinga kompānija pasaulē, tās raidījumus vēro 13 miljoni cilvēku ASV, tās raidījumi tiek pārraidīti 30 valodās vairāk nekā 145 valstīs. Kompānijas galvenais īpašnieks, priekšsēdētājs un izpilddirektors ir Vinss Makmahons. Kopā ar sievu Lindu Makmahonu un viņu bērniem Šeinu Makmahonu un Stefāniju Makmahonu-Leveskjē (kompānijas viceprezidente) viņiem pieder 96% no WWE balsstiesībām. Kompānijas vadība atrodas Stemfordā, Konektikutas štatā, taču tās biroji atrodami arī Ņujorkā, Losandželosā, Londonā, Šanhajā, Tokijā, Singapūrā un Mumbajā.
Kompānija tika dibināta 1952. gadā kā Capitol Wrestling Corporation, vēlāk nosaukumus mainījusi uz World Wide Wrestling Federation, World Wrestling Federation, World Wrestling Federation Entertainment, 2002. gadā tā kļuva par World Wrestling Entertainment, ko savukārt 2011. gadā saīsināja līdz WWE.
Parastā bisīte
Parastā bisīte jeb ķervelis (Gyromitra esculenta) ir Latvijā bieži sastopama indīga asku sēne. Tā parasti sastopama agrā pavasarī un viegli atšķirama no ēdamajām sēnēm pēc tās cepurītes nelīdzenā, smadzeņveidīgā izskata.
Parasto bisīti un bisīšu ģinti aprakstījis E. M. Frīss 1849. gadā. Agrāk ģints tika iekļauta rumpuču dzimtā (Helvellaceae), pēc 1997. gada pētījumiem pievienota discīnu (Discinaceae) dzimtai. Tomēr sīkāka bisīšu ģenētiska izpēte pagaidām nav veikta, un pēc tādas ir iespējamas sistemātikas izmaiņas.
Augšanas apstākļi
Daļa mikologu uzskata, ka, tāpat kā lāčpurni, dažos apstākļos spējīgas veidot arī mikorizu.
Čārltons Hestons
Čārltons Hestons (en; dzimis Džons Čārlzs Kārters (John Charles Carter), miris ) bija amerikāņu aktieris.
Parastā bisīte
Līdzība ar citām sugām
Daļēji jucekli starp bisītēm un lāčpurniem radījušas svešvalodas. Krievu valodā to nosaukumi "Stročok" un "Smorčok" ir grūti atšķirami, un arī vietējie iedzīvotāji par atšķirību maz satraucas. Latvijā (un arī Igaunijā) savukārt vāciskais lāčpurnu apzīmējums "Morcheln" ne tikai transformējies par "murķeli", bet ar šo vārdu sākuši apzīmēt bisītes. Līdzīgas problēmas ir arī angļu valodā, kur bisītes dēvē par viltus lāčpurniem (false morel). Šī jucekļa dēļ Latvijas mikologi vispār iesaka nelietot vārdu "murķelis" nevienām sēnēm.
Čārltons Hestons
Pazīstams ar lomām filmās "10 baušļi" (The Ten Commandments), "Ben-Hurs", "El Sids" (El Cid), "Pērtiķu planēta" (Planet of the Apes), "Lieliskākā izrāde uz Zemes" (The Greatest Show on Earth), "Ļaunuma pieskāriens". Par lomu filmā "Ben-Hurs" aktieris saņēma Amerikas Kinoakadēmijas balvu kā labākais aktieris. 1973. gadā bijis viens no Amerikas Kinoakadēmijas balvu pasniegšanas ceremonijas vadītājiem.
Parastā bisīte
Līdzība ar citām sugām
Tikai ar mikroskopu parasto bisīti var droši atšķirt no parasti lielākās un gaišākās dižās bisītes, kuras sporas nav apaļgalu kā parastajai bisītei, bet ar nosmailinātiem izaugumiem galos.
Indīgums un lietošana pārtikā
Tāpat kā daudzas sēnes, parastās bisītes ir vienlaikus indīgas un lietojamas pārtikā pēc atbilstošas sagatavošanas, turklāt par to, kāda sagatavošana ir atbilstoša, pastāv savstarpēji pretrunīgi viedokļi.
Zināms, ka:
Latvijas mikologi parastās bisītes neieteic lietot pārtikā ne pēc kādas sagatavošanas, jo risks saindēties tomēr saglabājas pēc jebkādas apstrādes.
Taktsmērs
Taktsmērs jeb metrs ir mūzikas ritma organizācijas sistēma. Par taktsmēru sauc vienmērīgu uzsvērto un neuzsvērto taktsdaļu akcentu maiņu. To izmanto nošu rakstā, lai zinātu skaņdarba tempu un nots ilgumu. Taktsmērus iedala divdaļu taktsmērā un trijdaļu taktsmērā.
Ja mūzikā vienlaicīgi apvienojas divi vai vairāki dažādi taktsmēri, to sauc par polimetriju.
Plutons (mitoloģija)
Plutons (la) ir pazemes dievs romiešu mitoloģijā. Grieķu mitoloģijā Plutona tēlam atbilst Aīds. Plutons bija Jupitera un Neptūna brālis.
Zobļova
Zobļova ir ciems Salnavas pagastā, Kārsavas novadā. Atrodas 283 km attālumā no Rīgas.
Kameņecas muiža
Vēsture
Pēc agrārās reformas 1927. gadā tajā tika iekārtots katoļu sieviešu klosteris un ģimnāzija, kas darbojās no 1929. gada 18. novembrim līdz 1940. gada 17. jūnijam. Tās direktors bija monsinjors Aloizs Broks. Klosterī un ģimnāzijā darbojās Jēzus kongregācijas māsas, kas Jaunaglonā no Vīnes ieradās pēc arhibīskapa Antonija Springoviča aicinājuma.
Pēc Latvijas okupācijas 1940. gadā muižā izveidoja Aglonas mehanizācijas skolu, tad lauksaimniecības skolu, vēlāk Jaunaglonas vidusskolu. Skola kā Viduslatgales Profesionālās vidusskolas struktūrvienība tika likvidēta 2015. gadā. Mūsdienās muižu apsaimnieko Aglonas katoļu draudze.
Bijušais muižas parks atrodas valsts aizsardzībā
Cieceres iela (Rīga)
Cieceres iela ir iela Rīgā, Zemgales priekšpilsētā, Āgenskalnā. Cieceres iela sākas krustojumā ar Liepājas ielu un beidzas krustojumā ar Saules aleju. Kopējais ielas garums ir 350 metri, tā ir klāta ar asfalta segumu. Cieceres ielas nepāra numuru pusē ir pārsvarā dzīvojamo ēku apbūve, kā arī sabiedriskas ēkas: Rīgas Volejbola skola (Cieceres ielā 9) un Āgenskalna pirmsskola (Cieceres ielā 3). Ielas pretējā pusē atradās zeķu fabrika "Aurora" (Mazajā Nometņu ielā 16), kas mūsdienās lielākoties nojaukta, daļā izbūvētas jaunas dzīvojamās ēkas, daļā klajš laukums vai vēsturisko ēku grausti. Ielas gals pie Saules alejas atduras pret Māras dīķa krastu.
Iela ir nosaukta Cieceres — upes Kurzemē — vārdā.
Ielu savienojumi
Cieceres iela ir savienota ar šādām ielām:
Iļja Maizelis
Iļja Maizelis (ru; Umaņa —  Maskava) bija PSRS šahists.
Biogrāfija
Bijis pazīstams kā šaha teorētiķis, vēsturnieks un literāts. Devis lielu ieguldījumu šaha galotņu teorijā. Tulkojis krievu valodā Emanuela Laskera, Ārona Nimcoviča un Johana Bergera darbus. Darbojies šaha žurnālu ''64. Шашки и шахматы в рабочем клубе ("64. Dambrete un šahs strādnieku klubā", 1925—1930), Советская шахматная хроника'' ("Padomju šaha hronika", 1943—1946) redakcijās. Vairākkārt piedalījies Maskavas pilsētas šaha čempionātu finālos. Labākais rezultāts sasniegts 1932. gadā — 4. vieta.
Zubri
Zubri ir ciems Kombuļu pagastā, Krāslavas novadā. Atrodas 277 km attālumā no Rīgas.
Lāslo Bēnešs
Lāslo Bēnešs (sk, dzimis ) ir Slovākijas futbolists, spēlē pussarga pozīcijā, Slovākijas futbola izlases dalībnieks. Kopš 2022. gada Bēnešs pārstāv Vācijas 2. Bundeslīgas komandu Hamburger SV.
Slovākijas futbola izlases sastāvā piedalījies 2020. gada Eiropas čempionātā.
Osbornas efekts
Osbornas efekts ir temins, ar kuru apzīmē neparedzētas sekas pēc uzņēmuma jauna produkta paziņošanas, neizvērtējot riskus un iespējas, kas negatīvi ietekmē pašreizējo produktu pārdošanu. Tas gadās, ja produkts tiek paziņots pārāk agri, vēl pirms tās faktiskās pieejamības. Šāds paziņojums var izraisīt pašreizējo produktu pasūtījumu atlikšanu vai atcelšanu, zinot, ka tie drīz būs novecojuši. Līdz ar pārdošanas kritumu tas var nopietni ietekmēt uzņēmuma ekonomisko stāvokli un var nepietikt resursu jaunā produkta izlaišanai.
Termins tika izdomāts pēc gadījuma ar Osborne Computer Corporation, kad 1983. gada sākumā uzņēmums paziņoja par nākamās paaudzes datoru Osborne Executive, kas tiks izlaists vairāk nekā pēc gada. Uzņēmuma pamatprodukcijas datora Osborne 1 pārdošana strauji kritās, klientiem gaidot jauno produktu. Zaudējumi pieauga, un 1983. gada septembrī uzņēmums pieteica bankrotu.
Citi piemēri
North Star Computers 1978. gadā paziņoja par diskešu iekārtas jaunu versiju ar dubultu ietilpību par to pašu cenu. Pārdošana kritās, un uzņēmums gandrīz bankrotēja.
Kad 1997. gadā Sega sāka publiski apspriest savas nākamās paaudzes sistēmu Dreamcast, tās jau divus gadus izlaistās videospēļu konsoles Saturn un programmatūras pārdošanas apjomi samazinājās.
2011. gadā Nokia atteicās no mobilo ierīču operētājsistēmām Symbian un MeeGo par labu Windows Phone. Pēc šī paziņojuma Nokia akcijas nokritās par aptuveni 14 % un samazinājās pārdošanas apjomi.
Verners Auls
Verners Alfrēds Auls (de) (dzimis (pēc vecā stila — ), miršanas datums nav zināms) bija Latvijas vācbaltiešu daiļslidotājs, kas piedalījās 1936. gada ziemas olimpiskajās spēlēs, kur ieguva pēdējo, 25. vietu kungu daiļslidošanas sacensībās.
Dzimis Rīgā grāmatveža Artura Didriha Aula un Adelheides Henrietes, dzimušas Šneideres, ģimenē.
Rīgas Ledus kluba dibinātajs un valdes loceklis.
Sasniegumi sportā
Pieckārtējs Latvijas meistars daiļslidošanā (1930-1932, 1934, 1935). Ieguva 6. vietu 1930. gada Eiropas daiļslidošanas čempionātā.
Vācbaltiešu izceļošanas laikā 1939. gadā kopā ar ģimeni repatriējās uz Vācijas okupēto Polijas daļu.
Monteermoso
Monteermoso (es) ir municipalitāte Sasaresas provincē, Estremaduras autonomajā apgabalā, Spānijā. 2010. gadā tajā dzīvoja 5830 iedzīvotāji.
Sporavas liegums
Sporavas liegums ir 1991. gadā izveidots bioloģiskais liegums Baltkrievijas dienvidrietumos, Brestas apgabalā, uz dienvidaustrumiem no Bjarozas.
Tas ir palienes zemo purvu masīvs, caur kuru apmēram 35 kilometru garumā tek Jasjeļdas upe. Liegumā mīt vairākas aizsargājamas dzīvnieku un augu sugas. To starpā ir vidējais ērglis un purva pūce. Sporavas liegumā dzīvo 1% no Eiropas grīšļu ķauķa populācijas. Jasjeļdas upi apdzīvo apdraudētā platā airvabole (Dytiscus latissimus).
Sporavas liegums 1999. gadā iekļauts Rāmsaras konvencijas aizsargājamo vietu sarakstā.
Edgars Niklasons
Edgars Niklasons (dzimis Rīgā) ir latviešu dramaturgs un režisors.
2011. gadā absolvējis Latvijas Kultūras akadēmiju, kur ieguvis bakalaura grādu teātra, kino un TV dramaturģijā. 2014. gadā Kultūras akadēmijā ieguvis maģistra grādu mākslās.
Māca kulturoloģiju Rīgas Teikas vidusskolā. Kopš 2014. gada ir teātra mākslas studijas "Te13" vadītājs. Ir režisējis izrādes Latvijas Leļļu teātrī, Rīgas Teikas vidusskolā, festivālā "Lampa", Ed. Smiļģa Teātra muzejā un Turcijā. Veidojis dramaturģiju vairākos projektos.
Hosē Kaljehons
Sasniegumi
Real Madrid
Napoli
2017. gada Parīze—Rubē
2017. gada Parīze—Rubē bija šosejas riteņbraukšanas viendienas sacensības, kuras notika 9. aprīlī. Tā bija 115. reize, kad notika Parīze—Rubē sacensības un tās bija piecpadsmitās sacensības 2017. gada UCI World Tour kalendārā.
Sacensībās uzvarēja Gregs Van Avermāts (), kurš bija ātrākais piecu dalībnieku sprinta finišā, gūstot savu pirmo uzvaru klasikas pieminekļos. Viņš pārspēja ' braucēju Zdeņeku Štibaru un Sebastianu Langeveldu no '. Distances vidējais ātrums 45,2 km/h bija jauns Parīze—Rubē rekords.
Sacensībās startēja arī Latvijas sportisti — Gatis Smukulis (') un Aleksejs Saramotins ('), kuri abi no sacensībām izstājās.
Komandas
Tā kā Parīze—Rubē bija UCI World Tour sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu.
Gredzentīkls
Gredzentīkls jeb Gredzentopoloģija ir topoloģija. kad datori tiek pieslēgti kabelim, kas ir saslēgts gredzenā. Signāli tiek pārraidīti pa riņķi vienā virzienā un iziet cauri katram datoram. Atšķirībā no pasīvas maģistrāles topoloģijas, šeit katrs dators izpilda atkārtotāja lomu, pastiprinot signālus un pārraidot tos nākamajam datoram. Tāpēc ja izies no ierindas viens dators, viss tīkls pārtrauks funkcionēt. Tīklos ar gredzena topoloģiju izmanto speciālus līdzekļus, lai sabojātais dators nepārtrauktu sakaru kanālu starp citiem datoriem. Gredzens ir ļoti ērta konfigurācija atgriezeniskās saites organizēšanai. Dati, izdarījuši pilnu apgriezienu, atgriežas pie datora-avota, kurš var kontrolēt datu piegādi adresātam. Viens no datu pārraides veidiem pa riņķa tīklu tiek saukts par marķiera (token) nodošanu.
Revindikācija Polijā
Revindikācija (pl) ir historiogrāfijā pieņemts apzīmējums austrumu pareizticības ierobežošanas procesam Polijas valstī starp abiem pasaules kariem. Procesa rezultātā daudzi Polijas pareizticīgās baznīcas īpašumi tika vai nu iznīcināti (tostarp divdesmito gadu vidū tika nojaukta galvenā pareizticīgo katedrāle Varšavā), vai arī nodoti valsts vai katoļu baznīcas īpašumā.
Revindikācija tika pamatota ar to, ka pēc Polija dalīšanām daudzi katoļu baznīcas īpašumi tika konfiscēti un piešķirti Krievijas pareizticīgo baznīcai. Revindikācija lielākoties skāra Polijas austrumu apgabalus, kuros vairums iedzīvotāju bija baltkrievi un ukraiņi. Tās norise bija atkarīga no vietējām varas iestādēm, parasti īpašumu nodošana tika realizēta caur tiesu. Pēc Otrā pasaules kara minētie apgabali iekļāvās PSRS, bet mūsdienās tie atrodas Baltkrievijas un Ukrainas sastāvā.
Bibliogrāfija
''
Čārlzs Ņūtons Robinsons
Čārlzs Edmunds Ņūtons Robinsons (en; dzimis, miris ) bija britu advokāts, rakstnieks, gemologs (dārgakmeņu pētnieks), paukotājs un jahtu braucējs. Startējis 1900. gada vasaras olimpiskajās spēlēs Parīzē un 1906. gada neoficiālajās olimpiskajās spēlēs Atēnās, kur izcīnīja sudraba medaļu.
Ņūtons Robinsons 1900. gada Parīzes olimpiskajās spēlēs startēja paukošanā ar špagu. Šajā disciplīnā viņš startēja tikai pirmās kārtas posmā. 1906. gada Atēnu neoficiālajās olimpiskajās spēlēs viņš bija viens no Lielbritānijas paukotāju komandas pārstāvjiem. Komanda izcīnīja sudraba medaļu paukošanā ar špagu.
Jese Puljujervi
Jese Puljujervi (dzimis ) ir somu hokejists, labās malas uzbrucējs. Pašlaik (2022) Puljujervi spēlē NHL klubā Karolīnas "Hurricanes".
Jese Puljujervi ir dzimis Zviedrijā dzīvojošu somu ģimenē. Trenējies arī bendijā.
Spēlētāja karjera
Karjeru Puljujervi sāka Somijas komandas Oulu "Kärpät" sistēmā. Profesionāļa karjeru uzbrucējs sāka 2014.—15. gada sezonā, kuras gaitā "Kärpät" rindās debitēja SM līgā. 21 spēlē Puljujervi atzīmējas ar 11 rezultativitātes punktiem un 2015.—16 gada sezonu jau pilnībā aizvadīja "Kärpät" rindās.
2016. gada NHL draftā somu uzbrucēju ar kopējo 4. numuru izvēlējās Edmontonas "Oilers", kuras sastāvā spēlēja jau nākamajā sezonā. NHL debitēja 12. oktobrī, savā pirmajā spēlē gūstot arī vārtus. Nākamajā sezonā, pēc 28 "Oilers" aizvadītām spēlēm, Puljujervi tika nosūtīts uz AHL. 2017.—18. gada sezonā uzbrucējs "Oilers" rindās aizvadīja jau 65 spēles, taču sezonas gaitā atkārtoti tika nosūtīts uz AHL.
2019. gada vasarā uzbrucējs pieprasīja "Oilers", lai tā viņu aizmaina uz citu NHL vienību. Maiņas darījumam nenotiekot, 2019. gada augustā hokejists pievienojās SM līgas vienībai Oulu "Karpat".
Sociālistiska valsts
Sociālistiska valsts ir valsts, kurā pastāvošā valsts iekārta, valdošā partija vai konstitūcija pretendē uz sekošanu sociālisma vai marksisma ideoloģijai. Lielākā daļa valstu, kuras pretendēja uz šo statusu, pastāvēja laikā starp 1945. un 1992. gadu.
Marksisma-ļeņinisma ideoloģijā sociālistiska valsts ir tāda, kuru pārvalda viena valdošā partija.
Vairāku ideoloģiju, kā anarhisma un libertārā sociālisma piekritēji noliedz sociālistiskas valsts jēdzienu, jo uzskata, ka valsts mūsdienu izpratnē nevar būt savietojama ar sociālisma būtību un sabiedrībai būtu jāorganizējas pašai, bez hierarhiskām organizācijām.
Konstitucionālas atsauces uz sociālismu
Vairāku citu valstu konstitūcijās ir atsauces uz sociālismu, kā valsts attīstības mērķi.
HC Litvínov
Pašlaik (2022) komandā spēlē latviešu aizsargi Ralfs Freibergs, Jānis Jaks un Kristaps Zīle.